Os asirians cristians yeran aliatos d'o Reino Unito en a Primera Guerra Mundial. Os turcos y os kurdos los atacoron y habioron d'ir-se-ne de Hakkari ta Urmia (Irán). O gobierno turco no reconoixió a neutralidat d'Irán y atacó a os asirians en territorio iraní fendo-ie grans mortaleras, razón por a que se refuchioron en Iraq. Dimpués d'a Primera Guerra Mundial no podioron tornar ta Hakkari y colabororon con l'admenistración britanica contra os arabes y kurdos. Quan Irak se fació independient os kurdos y arabes atacoron os campos de refuchiatos asirians y muitos fuyoron ta Siria, Liban y Estatos Unitos.